

**แผนการจัดการเรียนรู้ที่ ๓**

**หน่วยการเรียนรู้ที่** ๒ พูดให้เป็นจับประเด็นให้ได้ **เรื่อง** การพูดในโอกาสต่างๆ

**วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๕๙ **เวลา**  ๒ ชั่วโมง **ผู้สอน**  นางสาวชไมพร ไชโย **อาจารย์พี่เลี้ยง** อ.ภาคภูมิ คล้ายทอง

**มาตรฐานการเรียนรู้**

มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด**

 ท ๓.๑ ม.๒/๔ พูดในโอกาสต่างๆได้ตรงตามวัตถุประสงค์

 ท ๓.๑ ม.๒/๖ มีมารยาทในการฟัง การดู และการพูด

**จุดประสงค์การเรียนรู้**

1. นักเรียนสามารถอธิบายหลักการพูดในโอกาสต่างๆ ได้
2. นักเรียนสามารถพูดแนะนำตนเองได้
3. นักเรียนมีมารยาทในการฟัง การดู และการพูด

**สาระสำคัญ**  การพูดในโอกาสต่างๆ คือการพูดให้ถูกต้องตามกาลเทศะเพื่อสื่อสารให้ถูกต้องตามวัตถุประสงค์ของการพูดเพราะการพูดในโอกาสต่าง ๆเป็นสิ่งจำเป็นต้องทำอยู่เสมอ อีกทั้งยังเป็นการแสดงมารยาทที่ดี

**สาระการเรียนรู้**

1. หลักการพูดในโอกาสต่างๆ
2. มารยาทในการฟัง การดู และการพูด

**คุณลักษณะอันพึงประสงค์** ๑. มีวินัย

**สมรรถนะสำคัญ** ๑. ความสามารถในการสื่อสาร

**กิจกรรมการเรียนรู้** กิจกรรมนำเข้าสู่บทเรียน

๑.นักเรียนดูวิดีทัศน์เรื่องการพูด แล้วช่วยการตอบว่า การพูดนั้นเป็นการพูดประเภทใด

 ๒.ครูแจ้งวัตถุประสงค์การสอน และซักถามความรู้เดิมนักเรียน เช่น นักเรียนรู้จักการพูดในโอกาสใดบ้าง การพูดในโอกาสต่างๆ มีความเหมือนหรือแตกต่างกันอย่างไร

 กิจกรรมพัฒนาผู้เรียน

๓.นักเรียนฟังบรรยายเรื่อง “การพูดในโอกาสต่างๆ”จากครูโดยใช้สื่อ Powerpoint จากนั้นครูสาธิตการพูดในโอกาสต่างๆ ให้นักเรียนดูเป็นตัวอย่าง

 ๔.ครูจำลองสถานการณ์ต่างๆและสุ่มนักเรียนให้ออกมาพูดให้ตรงกับสถานการณ์นั้นๆ

 ๕.ครูมอบหมายให้นักเรียนทุกคนออกมาพูดแนะนำตัวหน้าชั้นเรียนคนละไม่เกิน ๑ นาที โดยให้เพื่อนที่เป็นคู่บั๊ดดี้ของห้องประเมินและเขียนคำแนะนำสำหรับการพูด ในขณะเดียวกัน ครูก็มีหน้าที่ประเมินนักเรียนเป็นรายบุคคล และให้คำแนะนำนักเรียนทันทีที่พูดจบ พร้อมสังเกตมารยาทของนักเรียนที่นั่งฟังอยู่

 ๖.ครูสรุปการพูดแนะนำตัวของนักเรียน และให้คำแนะนำสำหรับการพูดครั้งต่อไปในภาพรวม

 ๗.นักเรียนทุกคนร่วมกันทำแบบทดสอบท้ายกิจกรรมการเรียนรู้

 กิจกรรมรวบยอด

๙.นักเรียนและครูร่วมกันสรุปความรู้เรื่องการพูดในโอกาสต่างๆ

**สื่อการเรียนรู้**

1. Powerpoint เรื่องการฟัง การดู และการพูด
2. วิดีทัศน์เรื่อง “การพูด”

**แหล่งการเรียนรู้**  ๑. ห้องสมุดโรงเรียนสาธิตมหาวิทยาลัยราชภัฏสวนสุนันทา (ฝ่ายมัธยม) ๒. ห้องสมุดมหาวิทยาลัยราชภัฏสวนสุนันทา

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  การพูดในโอกาสต่างๆ คือการพูดให้ถูกต้องตามกาลเทศะเพื่อสื่อสารให้ถูกต้องตามวัตถุประสงค์ของการพูด | ชิ้นงานจากการพูดแนะนำตนเอง | แบบประเมินกิจกรรมการพูดแนะนำตนเอง | ร้อยละ ๖๐ ผ่านเกณฑ์ |
| **ตัวชี้วัด** * ท ๓.๑ ม.๒/๔ พูดในโอกาสต่างๆได้ตรงตามวัตถุประสงค์
* ท ๓.๑ ม.๒/๖ มีมารยาทในการฟัง การดู และการพูด
 | ชิ้นงานจากการพูดแนะนำตนเอง | แบบประเมินกิจกรรมการพูดแนะนำตนเอง | ร้อยละ ๖๐ ผ่านเกณฑ์ |
| **คุณลักษณะอันพึงประสงค์**๑. มีวินัย | ชิ้นงานจากการพูดแนะนำตนเอง | แบบประเมินกิจกรรมการพูดแนะนำตนเอง | ร้อยละ ๖๐ ผ่านเกณฑ์ |
| **สมรรถนะ** ๑. ความสามารถในการสื่อสาร | ชิ้นงานจากการพูดแนะนำตนเอง | แบบประเมินกิจกรรมการพูดแนะนำตนเอง | ร้อยละ ๖๐ ผ่านเกณฑ์ |

ลงชื่อ..................................................ผู้สอน ลงชื่อ......................................................ผู้สอน

(นางสาวชไมพร ไชโย) ( นายภาคภูมิ คล้ายทอง)

 นักศึกษาฝึกประสบการณ์วิชาชีพ อาจารย์พี่เลี้ยง

**บันทึกหลังสอน**

 **๑. ผลการสอน**

 **๒. ปัญหาและอุปสรรค**

 **๓. ข้อเสนอแนะ**

 ลงชื่อ...................................................ผู้สอน

 (นางสาวชไมพร ไชโย)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อาจารย์ ดร.บัวลักษณ์ นาคทรงแก้ว)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

...........................................................................................................

 ลงชื่อ................................................................

 (อาจารย์พรสิรินทร์ หาเรือนทรง)

 รองผู้อำนวยการฝ่ายวิชาการ

**เกณฑ์การประเมินกิจกรรม “การพูดแนะนำตนเอง”**

|  |  |
| --- | --- |
| **องค์ประกอบที่ประเมิน** | **ระดับคุณภาพของผลงาน** |
| **๓ (ดี)** | **๒ (ผ่าน)** | **๑ (ปรับปรุง)** |
| ๑.เนื้อหา | เนื้อหาที่พูดมีความครบถ้วนตามที่กำหนด และมีเนื้อหาเพิ่มเติมจากที่กำหนด | เนื้อหาที่พูดมีความครบถ้วนตามที่กำหนด | เนื้อหาที่พูดไม่ครบถ้วนตามที่กำหนด |
| ๒.รูปแบบ | พูดได้ถูกต้องตามรูปแบบ และครบถ้วน มีการนำเสนออย่างสร้างสรรค์  | พูดได้ถูกต้องตามรูปแบบ และครบถ้วน | พูดได้ถูกต้องตามรูปแบบ (มีข้อบกพร่อง ๑ จุด) |
| ๓.ภาษา | ภาษาที่ใช้สื่อความหมายได้ดี และถูกต้อง มีวาทศิลป์ในการพูด  | ภาษาที่ใช้สื่อความหมายได้ดี และถูกต้อง | ภาษาที่ใช้สื่อความหมายได้ดี |
| ๔.การพูด | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด สบตาผู้ฟังและมีความเป็ฯธรรมชาติ | ออกเสียงได้ถูกต้องชัดเจน มีความมั่นใจในตนเอง พูดไม่ติดขัด สบตาผู้ฟัง | ออกเสียงได้ถูกต้องชัดเจน มีความมั่นใจในตนเอง |
| ๕.มารยาทในการฟัง การดู และการพูด | ตั้งใจฟังและดูเพื่อนเป็นอย่างดี สบตาผู้พูด ไม่ส่งเสียงรบกวนผู้พูด มีการเขียนข้อเสนอแนะให้ผู้พูด  | ตั้งใจฟังและดูเป็นอย่างดี สบตาผู้พูด ไม่ส่งเสียงรบกวนผู้พูด | ตั้งใจฟังและดูเป็นอย่างดี |

**เกณฑ์การประเมินการผ่าน**

|  |  |
| --- | --- |
| ๑๑ – ๑๕ | ดีมาก |
| ๖ – ๑๐ | ดี |
| ๐ – ๕ | พอใช้ |

\*\*\* คะแนนรวมร้อยละ ๗๐ ถือว่าผ่านเกณฑ์